{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Prijedlog uredbe o jedinstvenim znakovima za uzbunjivanje"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Marko Župić","PRIJEDLOG UREDBE O JEDINSTVENIM ZNAKOVIMA ZA UZBUNJIVANJE ","Redovna provjera sustava za uzbunjivanje prvenstveno sirena obavlja se svake prve subote u mjesecu sviranjem jednoličnog tona prestanka opasnosti. Mislim da bi se osim sviranja tona mogla ubaciti i glasovna poruka „ radi se o provjeri sustava za uzbunjivanje“, što bih omogućilo da građani budu informiraniji da ne paničare jer se zapravo radi samo o provjeri sustava za uzbunjivanje.","Primljeno na znanje","Provedba ispitivanja sustava za uzbunjivanje propisana je člankom 14. Pravilnika o postupku uzbunjivanja stanovništva ( NN broj 47/06, 110/11 i 10/15).  U istom za sada, zbog relativno malog broja elektroničkih sirena preko kojih se može daljinski emitirati govorne poruke, nije izričito propisana obveza emitiranja govorne poruke da se radi o ispitivanju sustava što ne sprječava ŽC i pravne osobe imaoce takvih sustava  da to i čine, u skladu sa Člankom 5, stavak 2. ove Uredbe."]
[2,"Marko Župić","PRIJEDLOG UREDBE O JEDINSTVENIM ZNAKOVIMA ZA UZBUNJIVANJE ","(1) Znakovi za uzbunjivanje stanovništva su signali i emitiraju se putem sirena na sljedeći način: \na)Upozorenje na nadolazeću opasnost upotrebljava se za nadolazeće prirodne i druge opasnosti koje ne zahtijevaju trenutnu reakciju na dati znak (nadolazeći vodni val, požar koji se približava određenom području, približavanje oluje, onečišćenje okoliša i sl.). Oglašava se kombinacijom jednoličnog i zavijajućeg tona u trajanju od sto /100/ sekundi (tri jednolična tona po dvadeset /20/ sekundi koja dijele dva zavijajuća tona od dvadeset /20/ sekundi).Isto tako nakon kombinacije jednoličnog i zavijajućeg tona moglo bi  ići i glasovno upozorenje-glasovna poruka upozorenja tipa ( približava se požar iz smjera sjevera napustite svoje domove i potražite sklonište, približava se oluja iz smjera sjevera sklonite se u skloništa itd.)\nb)Neposredna opasnost upotrebljava se za neposredne opasnosti od požara, pucanja nasipa ili brana, radioloških i kemijskih nesreća i drugih opasnosti kada je potrebna žurna reakcija na dati znak. Oglašava se neprekidnim zavijajućim tonom u trajanju šezdeset /60/ sekundi. Isto tako nakon jednoličnog  tona moglo bi ići i glasovno upozorenje-glasovna poruka upozorenja tipa ( nailazi radiološko onečišćenje uđite u kuću i zatvorite sve prozore ili idite u nuklearno sklonište, nailazi vodni val idite na povišeno područje - u slučaju puknuće brane Peruča itd.)\nOBRAZLOŽENJE:\n S obzirom da nam današnja tehnologija na sirenama osim emitiranja zvučnih signala daje mogućnost i glasovnih poruka upozorenja bilo bi dobro da ih uvrstimo i u pravni okvir. Za primjer glasovnih poruka upozorenja dajem sirene tvrtke „Sonnenburg“ postavljene u slivu rijeke Cetine koje imaju mogućnost upozorenja tonom i glasovnim porukama  upozorenja, kako direktno govorenih preko mikrofona tako i snimljenih glasovnih upozorenja. Sustav upravljanja 23 sirene nalazi se na tri mjesta među kojima je jedan koji je instaliran i u ŽC 112 Split. Korištenje samih glasovnih poruka upozorenja ogledava se i kod evakuacije stanovništva iz određenih ugroženih područja jer kombinacija emitiranja tonskog upozorenja i glasovnog upozorenja daje stanovništvu sveobuhvatniju i točniju informaciju o kojoj se zapravo opasnosti radi i koje mjere treba poduzeti da zaštite život i imovinu.\nGlasovne poruke upozorenja odavno se koriste u razvijenim zemljama Europe i Japana. Primjer imamo za vrijeme potresa u Japanu 2011  i  tsunamija koji je nastao kao posljedica samog potresa,  gdje osim oglašavanja sirena tonom sirene emitiraju i glasovne poruke upozorenja za nadolazeći tsunami. Porukom „Nailazi tsunami sklonite se na povišeno mjesto“.\nIz navedenih video zapisa neupitno osim zvučnih signala sirena čujemo i glasovne poruke upozorenja emitiranih sa istih. \nhttps://www.youtube.com/watch?v=ceym2c18OQM\nhttps://www.youtube.com/watch?v=APEsVeE7FGk\nhttps://www.youtube.com/watch?v=87IAZBKevvs\nSmatram da pravna regulativa mora ići u korak sa modernom tehnologijom  i  time omogućiti učinkovitiji sustav uzbunjivanja na cjelokupnom teritoriju  Republike Hrvatske.\nIzradio stručni suradnik za operativno–komunikacijske poslove u ŽC 112 Split -  Marko Župić.","Primljeno na znanje","U članku 5. stavku 1. i 2. predmetne Uredbe u potpunosti je regulirana mogućnost i obveza emitiranja priopćenja za stanovništvo - glasovnih poruka koje navodite u vašem komentaru.\nNadalje, sam postupak uzbunjivanja stanovništva  propisan je  Pravilnika o postupku uzbunjivanja stanovništva (NN broj 47/06, 110/11 i 10/15) te su svi  prijedlozi koje navodite regularni Člankom 7. navedenog Pravilnika."]